
EH Bildu Nafarroa talde parlamentarioari atxikitako foru parlamentari Txomin González Martínezek, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:
Osasun Departamentuak 2023an berritu zuen, 2028ra arte hain zuzen ere, osasun-laguntza emateko kontratua Nafarroako Klinika Unibertsitarioarekin (ospitaleratzea, kanpo-kontsultak, azterketa diagnostikoak, tratamendu bereziak, kirurgia-prozesuak eta transplanteak).
Horri buruz, parlamentari honek idatzizko galdera hauek egiten ditu:
2024an zenbat pertsona bideratu dira Nafarroako Klinika Unibertsitariora giltzurruneko transplantea egiteko? Zehaztu zein zen pertsona horietako bakoitzaren larritasuna (G1-G2-G3-G4) eta Nafarroako Klinika Unibertsitariora bideratutako giltzurruneko transplante-prozedura bakoitzaren kostua. 
Iruñean, 2025eko otsailaren 20an
Foru parlamentaria: Domingo González Martínez
